Document ID: 31996R0347

31996R0347
L 049/7
SLUŽBENI LIST EUROPSKE UNIJE
27.02.1996.
UREDBA KOMISIJE (EZ) br. 347/96
od 27. veljače 1996.
o uspostavi sustava brzog izvješćivanja o puštanju lososa u slobodni promet u Europskoj zajednici
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EEZ) br. 3759/92 od 17. prosinca 1992. o zajedničkoj organizaciji tržišta proizvodima ribarstva i akvakulture (1), kako je zadnje izmijenjena Uredbom (EZ) br. 3318/94 (2), a posebno njezin članak 30.,
budući da se od kraja listopada 1995. cijena lososa puštenog u slobodni promet u Zajednici značajno smanjila, što je uzrokovalo poremećaj na tržištu koji bi mogao dovesti u pitanje ciljeve iz članka 39. Ugovora o osnivanju Europske zajednice; budući da je Uredba Komisije (EZ) br. 2907/95 (3) kojom se puštanje lososa podrijetlom iz EGP-a u slobodni promet uvjetuje poštivanjem najniže cijene, koja je namijenjena ponovnom stabiliziranju tržišta Europske unije, stupila na snagu 16. prosinca 1995.;
budući da je potreban sustav brzog izvješćivanja o uvjetima uvoza lososa kako bi Komisija mogla nadzirati učinke Uredbe (EZ) br. 2907/95 i, prema potrebi, bez odlaganja omogućiti poduzimanje daljnjih mjera;
budući da su mjere predviđene ovom Uredbom u skladu s mišljenjem Upravnog odbora za proizvode ribarstva,
DONIJELA JE OVU UREDBU:
Članak 1.
1. Države članice obavješćuju Komisiju o masi, te deklariranoj carinskoj vrijednosti u valuti predmetne države članice, robe navedene u Prilogu koja je puštena u slobodni promet. Ovi se podaci raščlanjuju na prema oznaci KN, ako i prema datumu prihvaćanja uvozne deklaracije, te prema zemlji podrijetla i zemlji provenijencije.
2. Za robu puštenu u slobodni promet između 1. i 15. dana u mjesecu, obavijest se šalje 25. dan svakoga mjeseca ili prvi radni dan nakon toga datuma, a za robu puštenu u slobodni promet između 16. i posljednjeg dana u mjesecu, obavijest se šalje 10. dan u sljedećem mjesecu ili prvi radni dan nakon toga datuma. Obavijest se šalje Komisiji putem faksa u obliku koji utvrdi Komisija. Podaci koji se prosljeđuju mogu se dostaviti Komisiji na magnetskom mediju za računalnu obradu u obliku koji se dogovara s Komisijom.
Članak 2.
Ova Uredba stupa na snagu na dan objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. veljače 1996.

Labels: 12
3
6